ma Anku (toki Anku: 한국) li ma lon ma Asija pi open suno.
ma Anku li lon poka ma Soson lon ma palisa sama. ma Anku en ma Soson li jo e toki wan li jo e kulupu jan wan. ma Anku en ma Soson li wile wan. taso, ona li kipisi tan ni: kulupu lawa ona li ike tawa ona ante.
ma ante lon poka pi ma Anku li ma Nijon li ma Sonko.
nimi lawa pi ma Anku li Daehan Minguk (대한민국)
toki mute la, nimi pi ma wan li Kolija. jan Anku la, nimi pi ma wan li Anku (한국). jan Soson la, nimi pi ma wan li Soson (조선).
jan Soson la, nimi pi ma Anku li Nam Soson (남조선)
tenpo pini la, ma Anku en ma Soson li ma wan. tenpo sike 1910 la, ma Nijon li moku e ma Anku li kama lawa e ona.
lawa pi ma Nijon li pini lon pini pi utala suli nanpa tu. tenpo ni la, ma Mewika en ma Sesesele li tu e ma.
tenpo sike 1950 la, ma Anku en ma Soson li utala tan ni: ona li jo e nasin lawa ante li wile wan.
len sitelen pi ma Soson li jo e kule loje e kule walo e kule laso e kule pimeja
jan pi mute 51.700.000 li lon ma Anku.
jan pi ma Anku li toki e toki Anku. toki Anku en toki Soson li toki sama.
nanpa jan lon tenpo sike 2020 la ma tomo suli pi ma Anku li ni:
ma tomo Solu (서울시)        9 586 195
ma tomo Pusan (부산시)       3 349 016
ma tomo Insen (인천시)       2 945 454
ma tomo Teku (대구)         2 410 700
ma tomo Teson (대전)         1 488 435
ma tomo Kansu (광주)         1 477 573
ma tomo Suwen (수원)             1 210 150
ma tomo Usan (울산)              1 135 423
ma tomo Jonin (용인시)          1 066 975
ma tomo Kojan (고양시)           1 045 497